shoulder തേവലക്കര, തെക്കുംഭാഗം കുടിവെള്ള പദ്ധതി heading ജലസംഭരണി നാടിന് സമര്പ്പിക്കലും മിഷന് രണ്ടാംഘട്ട ഉദ്ഘാടനവും 20ന് ചിത്രം ചവറ: കേന്ദ്ര സംസ്ഥാന സര്ക്കാറുകളുടെ സംയുക്ത സഹകരണത്തോടെ ദേശീയ ഗ്രാമീണ കുടിവെള്ള പദ്ധതിയില് ഉള്പ്പെടുത്തി പൂര്ത്തീകരിച്ച ജലസംഭരണി 20ന് നാടിന് സമര്പ്പിക്കും. പദ്ധതികളുടെ ഉദ്ഘാടനം വൈകീട്ട് നാലിന് മന്ത്രി റോഷി അഗസ്റ്റിന് നിര്വഹിക്കും. ഡോ. സുജിത്ത് വിജയന്പിള്ള എം.എല്.എ അധ്യക്ഷതവഹിക്കും . പദ്ധതി 2016 ല് പ്രവര്ത്തനമാരംഭിച്ചിരുന്നു. ഒന്നാം ഘട്ടത്തിനായി 14 .8 കോടി രൂപയുടെ ഭരണാനുമതി 2008 ല് നേടിയിരുന്നു. പദ്ധതിയുടെ രണ്ടാം ഘട്ടമായി 2011 ല് ആറ് കോടിയുടെ ഭരണാനുമതിയും ലഭിച്ചു. ഈ പദ്ധതിയില് തെക്കുംഭാഗം പഞ്ചായത്തില് മൂന്ന് കിലോമീറ്റര് ലൈന് സ്ഥാപിക്കുന്ന പ്രവൃത്തിയും റോ വാട്ടര് പമ്ബ് സെറ്റ്, ശാസ്താംകോട്ട റെയില്വേ ക്രോസിങ്, 22 എം.എല്.ഡി സെഡിമെേന്റഷന് ടാങ്കിന്െറ പുനരുദ്ധാരണം, അയണിക്കാട് 3.15 ലിറ്റര് വാട്ടര് ടാങ്കിന്െറ നിര്മാണം എന്നിവ ഇതിനകം പൂര്ത്തീകരിച്ചിരുന്നു. പദ്ധതിയുടെ നിര്മാണം 2021ആഗസ്റ്റില് പൂര്ത്തീകരിച്ചു. ഇനി തേവലക്കര പഞ്ചായത്തിലെ പതിനായിരത്തോളം വരുന്ന ജനസംഖ്യക്ക് ടാങ്കില്നിന്നുള്ള ശുദ്ധജലം ലഭ്യമാകും. ജല വിഭവവകുപ്പ് കൊല്ലം പ്രോജക്ട് ഡിവിഷനാണ് പദ്ധതി പൂര്ത്തീകരണം നടത്തിയത്.